Foto: AP Photo/Abdullah Sahil Afg‘oniston shimolidagi Qunduz viloyatida joylashgan masjidlardan birida portlash sodir bo‘ldi. Bu haqda Aamaj News agentligi xabar bermoqda. Xabarda aytilishicha, shialar masjidida yuz bergan ushbu portlash oqibatida o‘nlab kishilar halok bo‘lgan, yuzga yaqin inson jarohatlangan. Agentlik manbalarining so‘zlariga ko‘ra, portlash masjid ichida sodir bo‘lgan. 3 oktabr kuni Kobuldagi Idgoh masjidi yonida olomon orasida kuchli portlash sodir etilishi oqibatida kamida 12 kishi halok bo‘lgan, 32 kishi jarohat olgandi.